BOLNIK NIK

Nik je zbolel. Bolela ga je glava. Težko je požiral slino. Imel je vročino. Močno je kašljal in čutil bolečine v predelu hrbta. Počutil se je zelo slabo.

Mama ga je peljala k zdravniku. Zdravnik se je po pregledu odločil, da mora iti Nik v bolnišnico, ker ima pljučnico.

Mama je Nika odpeljala v bolnišnico. Na zdravljenju so ga obdržali štiri dni.

Najbolj vesel je bil tretjega dne. Obiskala sta ga bolnišnična klovna. Ob prihodu sta ga pozdravila s posebnim pozdravom. Povedala sta mu smešno zgodbico. Ob odhodu sta mu zaželela, da bi hitro ozdravel.